**Acord-cadru de parteneriat privind colaborarea dintre Administraţia Bazinală de Apă........................şi UAT Municipiul................**

**-Model orientativ-**

În temeiul prevederilor Legii nr. 215/2001 privind administraţia publică locală, republicată, cu modificările şi completările ulterioare, și a Legii apelor nr. 107/1996, cu modificările şi completările ulterioare,

În temeiul prevederilor Memorandumului Guvernului nr. 20/8372 M.B./05.05.2017 privind adoptarea acordului de parteneriat între solicitanţii de finanţare prin Programul Operaţional Regional (unităţi administrativ teritoriale) şi instituţii publice pe perioada de valabilitate a contractelor de finanţare,

**Unitatea administrativ teritorială Municipiul ................** cod de identificare fiscală (CIF) ......, cu sediul în ......................., telefon ............, fax ................., reprezentat prin ...............în calitate de primar/preşedinte al Consiliului Judeţean...............,

și

**Administraţia Bazinală de Apă** ................, cod de identificare fiscală (CIF) ......, cu sediul în....................., telefon ............ fax. .............., reprezentat prin ............. în calitate de............., au convenit încheierea prezentului Acord de cooperare.

încheie prezentul acord de parteneriat.

**Cadru general**

- Prin intermediul Axei Prioritare 4 a POR 2014-2020 denumită ”Sprijinirea dezvoltării urbane durabile”, Obiectivul specific 4.2 „Realizarea de acțiuni destinate îmbunătățirii mediului urban, revitalizării Forașelor, regenerării și decontaminării terenurilor industriale dezafectate (inclusiv a zonelor de reconversie), reducerii poluării aerului și promovării măsurilor de reducere a zgomotului” se finanțează inclusiv amenajare spații verzi (defrișarea vegetației existente; modelarea terenului; plantarea cu plante perene /gazonarea suprafețelor, inclusiv plantare arbori și arbuști), realizarea alei pietonale, piste pentru bicicliști, creare trotuare, crearea de facilități pentru recreere pe terenurile amenajate (ex. zone speciale amenajate pentru sport, locuri de joacă pentru copii) etc.

- O parte din lucrările cu privire la amenajare spațiilor verzi, pistelor, traseelor pentru biciclete/pietonale din cadrul UAT municipii reşedinţă de judeţ implică execuţia de lucrări pe malurile râurilor.

- În conformitate cu prevederile *Regulamentului* [*(UE) nr. 1.303/2013*](https://www.legisplus.ro/Intralegis6/oficiale/afis.php?f=184213&datavig=2017-04-10&datav=2017-04-10&dataact=&showLM=&modBefore=)*al Parlamentului European şi al Consiliului din 17 decembrie 2013 de stabilire a unor dispoziţii comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziţii generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri* *maritime şi de abrogare a*[*Regulamentului (CE) nr. 1.083/2006*](https://www.legisplus.ro/Intralegis6/oficiale/afis.php?f=184213&datavig=2017-04-10&datav=2017-04-10&dataact=&showLM=&modBefore=)*al Consiliului,* în cazul unei investiții în infrastructură sau producție trebuie respectat caracterul durabil al investiției timp de 5 ani de la data plății finale, inclusiv prin menținerea proprietății asupra elementelor de infrastructură.

**ART. 1 Obiectul acordului de parteneriat**

(1) Obiectul prezentului acord de parteneriat îl reprezintă colaborarea dintre părţi în vederea asigurării cu operativitate a cadrului necesar implementării proiectelor finanțate prin Programul Operațional Regional 2014-2020, denumit în continuare POR.

(2) Părțile vor colabora în limitele competențelor stabilite prin actele normative în vigoare, pentru îndeplinirea în comun a obiectivelor proiectului ...................., eligibil în cadrul POR.

**ART. 2 Obligațiile UAT Municipiul ................**

(1) În îndeplinirea obiectivelor prezentului acord de parteneriat, UAT unicipiul............, prin direcțiile de specialitate, are obligația depunerii şi implementării proiectului ........................ în conformitate cu Ghidul solicitantului, asumându-şi prin cererea de finanţare întreaga responsabilitate pentru îndeplinirea obiectivelor şi indicatorilor prevăzuţi în aceasta.

(2) UAT Municipiul**................** va informa de îndată Administraţia Bazinală.................cu privire la orice act sau fapt care fac imposibilă implementarea proiectului menționat la alin. (1).

**ART. 3 Obligațiile Administraţiei Bazinale.....................**

(1) În îndeplinirea prezentului acord de parteneriat, Administrația Bazinală ..................... va analiza în cel mai scurt timp cererea de parteneriat a UAT Oraşul/Municipiul/Judeţul/comuna..............

(2) După emiterea acordului său, Administrația Bazinală.................... va informa în termen de 5 zile lucrătoare UAT Municipiul............beneficiar POR asupra semnării acordului cadru de parteneriat.

(3) Pe toată perioada de derulare a prezentului acord de parteneriat, precum şi în perioada de durabilitate a proiectului .............., Adminstraţia Bazinală............**se obligă să pastreze dreptul de administrare asupra malurilor Râului** ............ pe care vor fi amplasate următoarele obiecte de investiţii.........., ce fac obiectul proiectului depus în cadrul cererii de finanţare cu titlul.............. .

**ART. 4 Termene**

(1) Prezentul acord se încheie pe o perioadă de 10 ani și intră în vigoare la data semnării de către ambele părți.

(2) Obligațiile prevăzute la art. 2 și art. 3 ale prezentului acord se vor realiza până la data de ............. .

**ART. 5 Comunicare**

(1) Părțile își vor transmite reciproc toate datele și informațiile necesare ducerii la îndeplinire a obiectului prezentului acord de parteneriat, conform legislației în vigoare și cu aplicarea principiului *nevoii de a cunoaște.*

(2) Comunicarea datelor menționate la alin. (1) se poate face prin toate mijloacele recunoscute și acceptate de părți.

**ART.6 Dispoziții finale**

(1) În termen de 5 zile de la data intrării în vigoare a prezentului acord de parteneriat, părțile vor notifica una celeilalte, în scris, persoana responsabilă cu implementarea prevederilor acestuia.

(2) Orice modificare și/sau completare a prezentului acord de parteneriat se face în scris, prin act adițional, cu acordul ambelor părți, la inițiativa oricăreia dintre ele.

(3) Partea care are inițiativa modificării și/sau completării acordului de parteneriat, transmite celeilalte părți, spre analiză, propunerile sale motivate.

Prezentul acord s-a semnat azi\_\_\_\_\_\_\_\_\_\_\_\_\_\_, în două exemplare originale, câte unul pentru fiecare parte.

**Unitatea administrativ teritorială, Administraţia Bazinală..........**

**............................ .....................................**